Document ID: /roh_data/filtered/fineweb-2-filterrobots_roh.jsonl.gz/70655

Blaulicht
La Polizia chantunala dal Grischun ha quatter novas polizistas e quatter novs polizists, wie die Kantonspolizei Graubünden berichtet.
Il venderdi saira èn ellas ed els vegnids integrads en il corp en il rom d`ina festa che ha gì lieu en l`Auditori da la Banca chantunala grischuna a Cuira.Cun dar il maun sur la bandiera dal corp han las otg novas commembras e novs commembers dal corp dà lur empermischun d`uffizi al cumandant, colonel Walter Schlegel. En substituziun dal schef dal departament Peter Peyer ha il president da la Regenza Marcus Caduff gratulà a las persunas saramentadas en sia allocuziun per l`examen professiunal federal reussì.
Duas persunas han fatg l`examen il favrer a la scola da polizia a Giubiasco, sis pir dacurt a la scola da polizia ad Amriswil. La scola da polizia 2020–2022 è l`emprima che ha durà 2 onns tenor il concept general da la politica da furmaziun.Las collavuraturas ed ils collavuraturs sco er il clima da lavur en il focus Per l`emprima giada han las saramentaziuns e las promoziuns gì lieu a chaschun d`ina festa, ch`è vegnida enramada musicalmain da la Musica da polizia dal Grischun.
Il cumandant Walter Schlegel ha accentuà ch`i saja il grond art e l`incumbensa da tuttas e tuts d`unir l`experientscha da la generaziun pli veglia cun la nova, buna savida teoretica ed orientada a las cumpetenzas da la giuvna generaziun. A las diplomadas ed als diplomads ha el ditg: «In grad pli aut porta er dapli responsabladad, cunzunt en il sectur da la direcziun dal persunal.
Vossa incumbensa è quella d`As occupar, da sustegnair e da promover Vossas collegas e Voss collegas sco er Voss teams. Nus essan tuttas e tuts dumandads da procurar per in bun clima da lavur.» .
Suche nach Stichworten: